stanford-oval/wikipedia huggingface dataset:
Iisakin Jussin tupa

| Iisakin Jussin tupa |
| --- | --- |

Tyyppi:  Museo 
Osoite:  Museotie, 62200 Kauhava  
Sijainti:  Kauhava 
Ylläpitäjä:  Kauhava-Seura  
Koordinaatit:  63°05′46″N, 23°01′16″E
 fiIisakin Jussin tupa 
  
Iisakin Jussin tupa on Kauhavan Kosolanmäellä sijaitseva talonpoikaismuseo. Museoalueella on vuonna 1850 rakennettu kaksikerroksinen hirsinen etelä-pohjalaistyylinen päärakennus sekä ulkorakennuksina talli, kärrylato, lutti (luhti), kaksi vilja-aittaa, syytinkitupa, navetta, sauna, viljankuivaaja ja paja.
Lähistöllä sijaitsee myös 1850-luvulta peräisin olevan Kosolanmäen lainamakasiini joka toimii nykyisin näyttelytilana. Molempia ylläpitää Kauhava-Seura.
Högsby

| Högsby |
| --- | --- |
 Högsbyn kirkko.
 Högsby
 Koordinaatit: 57°9′54″N, 16°1′37″E 
Valtio:   Ruotsi
Lääni:  Kalmarin lääni
Maakunta:  Småland
Kunta:  Högsbyn kunta
Pinta-ala:  
 – Maa:  2,65 km²
Väkiluku:  1 881
 – Väestötiheys:  709,8 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Högsby on samannimisen Högsbyn kunnan keskustaajama. Se sijaitsee Kalmarin läänissä ja Smålandin historiallisessa maakunnassa Etelä-Ruotsissa. Vuoden 2010 lopussa taajamassa oli 1 881 asukasta.
Väestönkehitys

| Högsbyn taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    | 1 544 | 1 544 |
| 1965 | 1965 |    | 1 670 | 1 670 |
| 1970 | 1970 |    | 1 728 | 1 728 |
| 1975 | 1975 |    | 1 797 | 1 797 |
| 1980 | 1980 |    | 2 027 | 2 027 |
| 1990 | 1990 |    | 2 031 | 2 031 |
| 1995 | 1995 |    | 2 170 | 2 170 |
| 2000 | 2000 |    | 1 940 | 1 940 |
| 2005 | 2005 |    | 1 965 | 1 965 |
| 2010 | 2010 |    | 1 881 | 1 881 |
Lähde: Statistiska centralbyrån (SCB).
Ibrahima Kébé

| Ibrahima Kébé |
| --- | --- |
 Ibrahima Kébé Dakarin Village des Artsissa.
Henkilötiedot
Syntynyt: 2. lokakuuta 1955 Kaolack
Kuollut: 8. syyskuuta 2019 (63 vuotta) Dakar
Kansalaisuus:  Senegal
Ammatti:  kuvataiteilija
Ibrahima Kébé (2. lokakuuta 1955 Kaolack – 8. syyskuuta 2019 Dakar) oli senegalilainen kuvataiteilija. Hänen lukuisissa teoksissaan tärkeimmässä asemassa on ihminen. Hänen töitään kuuluu useisiin yksityisiin ja Senegalin valtiollisiin kokoelmiin. Niitä oli esillä muun muassa Dakarin Léopold Sédar Senghor -galleriassa, Zürichin Shedhallessa ja Belgian Beaux-arts de Charleroissa. Kébé oli taiteellaan edustettuna myös Dakarin biennaalissa. Hänellä oli Village des Artsin residenssi.
Kébé opiskeli Dakarin taidekoulussa vuosina 1976–1979. Hän kuoli sairastettuaan diabetesta, jonka komplikaatioiden johdosta häneltä oli amputoitu toinen alaraaja.
Aiheesta muualla

Ars Ante Africa: Ibrahima Kébé (ranskaksi)
Hyökkääjät

Hyökkääjät taistelemassa Punakalloa ja tämän natsijoukkoja vastaan.
Hyökkääjät (engl. Invaders) on Marvel-kustantamon sarjakuvissa esiintyvä supersankariryhmä. Ryhmän loivat käsikirjoittaja Roy Thomas ja taiteilija Sal Buscema. Hyökkääjät esiintyivät ensimmäisen kerran amerikkalaisen The Avengers -lehden numerossa #71 (joulukuu 1969).
Historia

Hyökkääjät esiintyivät ensimmäisen kerran Marvel-universumin jatkumossa tarinoissa, jotka sijoittuivat Toiseen maailmansotaan. Tarinoissa käytettiin Timely Comics-kustantamon hahmoja (Timely oli Marvel-kustantamon edeltäjä 1940-luvulla). Näitä hahmoja olivat Kapteeni Amerikka (Steve Rogers), hänen poika-apurinsa Bucky (James Barnes), Ihmissoihtu, Ihmissoihdun apuri Toro ja prinssi Namor. Yhdessä sankarit vastustivat Adolf Hitleriä ja Natsi-Saksan sotavoimia. Kun sankarit pelastivat Britannian pääministerin Winston Churchillin Ylimieheltä, kiitollinen Churchill ehdotti, että sankareiden pitäisi liittyä yhteen joukkueeksi, Hyökkääjiksi.
Hyökkääjät taistelivat Akselivaltoja vastaan kaikkialla maailmassa, kunnes tapasivat Britanniassa lordi James Montgomery Falsworth, alkuperäisen Britti-Jackin. Falsworth liittyi joukkueeseen ja tarjosi heille tukikohdan Englannista. Myöhemmin Falsworthin lapset Brian ja Jacqueline (Spitfire) liittyivät ryhmään. Vielä myöhemmin ryhmään liittyivät Neiti Amerikka ja Singahtaja.
Ryhmä jatkoi väsymättä taisteluaan maailmansodan kohtaloissa ja Kapteeni Amerikan sekä Buckyn kuollessa ryhmä tunsi syvää surua näiden poismenon johdosta.
Tunnettuja jäseniä

Britti-Jack
Bucky
Ihmissoihtu
Kapteeni Amerikka
Namor
Neiti Amerikka
Singahtaja
Spitfire
Toro
USAgentti
Evä (liittolainen)
Nia Noble (liittolainen)
Tunnettuja vastustajia

Axis Mundi, kansallissosialistinen terroristijärjestö jota vastaan uudet Hyökkääjät organisoitiin.
Akseliagentti
Gotteskrieger, aikaisemmin Ylimies II, Kriegerfraun miesystävä.
Jonas Wilhelm Eckhardt
Kriegerfrau, ensimmäisen Ylimiehen ex-vaimo, nykyisin Gotteskriegerin naisystävä. Esiintyi jo toisen maailmansodan aikana.
Paronitar Blood, paroni Bloodin naispuolinen versio.
Pteroristit
Punakallo, kapteeni Amerikan arkkivihollinen.
Tara
U-Mies
Paroni Zemo
Superakseli, Toisen maailmansodan aikana ollut akselivaltojen agenteista koottu rikollisjärjestö.
Kriegerfrau
Lady Lotus
Paroni Blood
U-Mies
Ylimies
Hypermagnesemia

Hypermagnesemia tarkoittaa epänormaalin korkeaa magnesiumpitoisuutta veressä. Aikuisilla ihmisillä hypermagnesemiana voidaan pitää tilaa, jossa magnesiumia on yli 2,3 milligrammaa per desilitra veriseerumia. Tämä voidaan ilmaista muinakin yksikköinä: 2,4 mg/dl ≈ 1 mmol/l (millimoolia per litra) = 2 mEq/l (milliekvivalenssiyksikköä per litra). Aikuisilla normaali seerumin magnesiumpitoisuus on noin 1,7–2,3 mg/dl.
Lievä hypermagnesemia oireeton, mutta vakavana se voi aiheuttaa esimerkiksi pahoinvointia, punastumista, refleksien heikkoutta, lihasheikkoutta ja alhaista verenpainetta. Hyvin vakavassa hypermagnesemiassa sydän tai hengitys voi pysähtyä.
Hypermagnesemiaa voi aiheuttaa muun muassa munuaisten vajaatoiminta, magnesiumin liikasaanti, laajat kudosvauriot (kuten rabdomyolyysi) tai tietyt geneettiset sairaudet.
Pääosaa hypermagnesemiatapauksista ei havaita ja diagnosoida lääketieteellisesti. Hypermagnesemia on harvinaisempi kuin hypomagnesemia eli liian alhainen veren magnesiumpitoisuus.
Oireet

Aikuisilla ihmisillä hypermagnesemiaa voidaan pitää
lievänä, jos magnesiumia on veriseerumissa yli 2,3 mg/dl (>0,96 mmol/l)
keskivakavana, jos pitoisuus on yli 4 mg/dl (>1,64 mmol/l)
vakavana, jos pitoisuus on yli 7 mg/dl (>2,88 mmol/l)
kuolettavana, jos pitoisuus on yli 10 mg/dl (>4,1 mmol/l). Tällöin sydän tai hengitys voi pysähtyä.
Lievä hypermagnesemia on usein oireeton, vaikka se olisi akuuttia tai kroonista. Keskivakavassa hypermagnesemiassa voi ilmetä punastumista verisuonten laajentumisen takia, pahoinvointia, oksentelua, lievää refleksien heikkoutta, lievästi alentunutta verenpainetta tai poikkeamia sydänsähkökäyrässä, kuten pidentynyt PR-intervalli ja QRS-aika. Vakavassa hypermagnesemiassa voi ilmetä merkittävää refleksien heikkoutta, lihasheikkoutta tai vaarallisesti alentunut verenpaine.
Syyt

Ihmisillä 70–80 % magnesiumista poistuu munuaisten kautta. Siksi akuutti tai krooninen munuaisten vajaatoiminta voi johtaa hypermagnesemiaan, joka ei kuitenkaan yleensä ilmene, jos glomerulussuodosnopeus (GFR) on yli 30 ml/min. Se on kuitenkin harvinainen myös vajaatoiminnan vakavimmissa muodoissa.
Yli 5 gramman niellyt magnesiumannokset, voivat aiheuttaa hypermagnesemiaa. Vakavaa munuaisten vajaatoimintaa potevilla tosin jo 0,28 gramman niellyt annokset voivat johtaa hypermagnesemiaan. Esimerkkejä runsaista magnesiumlähteistä ovat magnesiumravintolisät, tietyt laksatiivit ja tietyt antasidit. Hypermagnesemia voi myös ilmetä sairaalahoidossa annettaessa magnesiumia suonensisäisesti, kuten raskausmyrkytyksen hoidossa tai suonensisäisen ravinnon antamisessa.
Magnesiumia voi vapautua soluista liikaa kudosvaurioissa. Esimerkkejä ovat rabdomyolyysi tai kasvaimen lyysioireyhtymä (eng. tumor lysis syndrome), joista jälkimmäinen voi ilmetä syöpähoidossa syöpäsolujen kuollessa. Aikuisella on kehossa noin 24 grammaa magnesiumia, josta vain noin 1 % on solujen ulkopuolella, kuten veressä. Loput 99 % ovat solujen sisällä.
Syynä voi olla myös familiaalinen hypokalsiurinen hyperkalsemia. Tässä geneettisessä sairaudessa lisäkilpirauhasen kalsiumia aistiva reseptori (CaSR) ei sen toimintaa heikentävän mutaation takia reagoi veren kalsiumiin. Tällöin CaSR ei vähennä parathormonin tuottoa, jolloin kalsiumin poistuminen munuaisista virtsaan on vähäistä ja ilmenee hyperkalsemia. Kalsiumin poistumishäiriö lisää myös magnesiumin kertymistä kehoon.
Muita hypermagnesemian syitä ovat muun muassa ruuansulatuskanavan vauriot, tukokset tai tulehdukset (nämä voivat lisätä magnesiumin imeytymistä); litiumin lääkekäyttö; Addisonin tauti; kilpirauhasen vajaatoiminta; aivolisäkkeen vajaatoiminta; metastaattinen luusyöpä.
Hoito

Hypermagnesemiaa hoidetaan aiheuttajan mukaan. Jos aiheuttajana on magnesiumin liikasaanti tai kudosten tuhoutuminen, magnesiumin ylimäärä poistuu munuaisten kautta usein hyvin, jos potilas juo tarpeeksi vettä. Munuaisten vajaatoiminnassa magnesiumin saantia tulee ehkä laskea alle terveille riittävän saantitason. Vakavassa hypermagnesemiassa magnesiumia voidaan poistaa verestä dialyysillä. Kalsiumin antaminen suoneen voi myös kumota magnesiumin haittavaikutuksia.
Iso-Rommakko

| Iso-Rommakko |
| --- | --- |
Maanosa:  Eurooppa
Valtiot:  Suomi
Maakunnat:  Kainuu
Kunnat:  Kuhmo
Koordinaatit:  64°12′32″N, 29°13′20″E
Vesistöalue ja valuma-alueen tietoja
Päävesistöalue:  Oulujoen vesistö (59)
Laskujoki:  Rommakonjoki
Järvinumero:  59.914.1.012
Mittaustietoja
Pinnankorkeus:  168,3 m 
Rantaviiva:  12 km 
Pinta-ala:  2,73 km² 
Tilavuus:  0,0113 km³ 
Keskisyvyys:  4,15 m 
Suurin syvyys:  18 m 
Saaria:  Kätkösaari Louhisaari
 fiIso-Rommakko 
Iso-Rommakko on järvi Kuhmossa Kainuun itäosassa. Sen pinta-ala on 2,7 neliökilometriä. Etäisyys Kajaanista on 72 kilometriä itään.
Maantiede

Iso-Rommakon ulottuvuus kaakosta luoteeseen on 3,5 kilometriä ja lounaasta koilliseen 1,1 kilometriä. Marjoniemi jakaa järven kaakkoisosan Talaslahteen ja Lummelahteen. Länsirannan Otanniemen kaakkoispuolella sijaitsee Koppelolahti ja luoteispuolella Tuupasenlahti. Järven luoteisin osa jakautuu Hautalahteen ja Purolahteen. Iso-Rommakon lahdet ovat suultaan avoimia, selkeimmin pääaltaasta erottuu kaakkoisosan Jokilahti. Noin 18 hehtaaria Iso-Rommakosta on vähintään kymmenen metriä syvä. Syvin alue sijaitsee järven pohjoispuoliskolla. Järven eteläpuolisko on matalaa.
Iso-Rommakon kaakkoisosassa sijaitsee noin sata metriä pitkä Kätkösaari ja luoteisosassa Louhisaari. Järven itäinen ranta rajoittuu metsämaahan ja se on suoalueisiin rajoittuvaa länsirantaa syvempi. Eteläisellä ja itäisellä ranta-alueella on pientaloja. Pohjoisrannalla sijaitsee Rommakko-niminen asutus. Iso-Rommakkoon virtaa useita tulouomia ympäröiviltä soilta. Järvi kääntyy alavirtaan Jokilahden itärannalla, josta alkaa koilliseen Pieni-Rommakkoon (166,6 metriä mpy) laskeva runsaan kilometrin pituinen Rommakonjoki.
Iso-Rommakon vesitilavuus on 11 332 000 kuutiometriä.
Iso-Rommakko (59.914.1.012) kuuluu Mustajärven valuma-alueeseen (59.914), joka on kolmannen jakovaiheen vesistö Oulujoen vesistössä (59). Toinen jakovaihe on Ontojärven alue (59.91) ja ensimmäinen on Ontojärven–Lentuan valuma-alue (59.9). Iso-Rommakko on Mustajärven valuma-alueen laajin vakavesi. Seuraavaksi laajimmat ovat Kortejärvi ja Pitkäjärvi. Alueeseen kuuluu 22 vähintään hehtaarin laajuista vakavettä.
Himanes

| Himanes> Tiedot |
| --- | --- |
Toiminnassa:  1990–
Tyylilaji:  punk rock, poprock
Kotipaikka:  Haukivuori, Mikkeli, Suomi
Laulukieli:  suomi
Jäsenet:  Riku Himanen, laulu, kitara   Aki Himanen, laulu, kitara   Perttu Sutinen, basso   Saku Niilo-Rämä, rummut, laulu  
Levy-yhtiö:  Kråklund Records, 1992–1994   Woimasointu, 2005–2006, 2012   Killers Records, 2011, 2015   LJB Entertainment, 2005–2007   Music Kickup Records, 2012–  
Aiheesta muualla
Kotisivut
Infobox OKNimi-testi OK: 
Himanes on suomalainen ramopunk-yhtye. Nykyään Himanes
kutsuu musiikkiaan punk’n’rolliksi.
Yhtye soitteli vuosina 1990–1995. Himanes ehti olla mukana Kråklund Recordsin julkaisemalla Pinnalla-kokoelmalla vuonna 1992. Samainen yhtiö julkaisi myös Kiva kun on mukavaa -mini-cd:n vuotta myöhemmin. Viimeisen keikan yhtye teki vuonna 1995 Haukivuoren Haukirockissa. Tuon jälkeen orkesteri jakaantui Bad machine ja Lizzy Jones -yhtyeisiin.
21. huhtikuuta 2004 Himanes teki comebackin Oulussa. Seuraavana vuonna julkaistiin mini-CD "Mykkäkoulun päättäjäiset". LJB-Viihde Ky on julkaissut LJB Entertainment-nimellä sen lisäksi albumit "Seitsemäs aalto" ja "Retropunk", joka sisältää uusien kappaleiden lisäksi yhden käännöskappaleen Ramonesin tuotannosta.  Himanes pääsi myös mukaan Woimasoinnun pariin kokoelmalevyyn.
Vuonna 2011 Killer Records julkaisi Himanesin kolmannen albumin "Rajanylitys" jonka kahdestatoista kappaleesta Yöt kadulla on aikaisemmin Hymy Taskinen & Go -yhtyeen levyttämä.
Vuonna 2012 Ramopunk.com-sivusto juhli 10-vuotissynttäreitä jonka ansiosta Woimasointu julkaisi sivustontekijöiden kanssa YY-Kokoelma EP-levyn vinyylinä. YY-Kokoelmassa oli Himanesin lisäksi mukana myös 70-luvun Vihannekset, Leonid B ja James Puhto-Ren.

Samana vuonna julkaistiin vinyyli-EP ja Kallonkutistaja-single.
Yhtye julkaisi vuonna 2015 uuden levyn "Moodiin" jonka kolmesta kappaleesta "Odotin", "Pienet jutut" ja "Hyvät ja huonot hetket" tehtiin myös musiikkivideot.   Levy julkaistiin Killer Recordsin kautta.
Jäsenet

Aki Himanen – laulu, kitara (1990–1995, 2004–)
Riku Himanen – kitara, laulu (1990–1995, 2004–)
Perttu Sutinen – bassokitara (2004–2023)
Saku Niilo-Rämä – rummut (1991–1995, 2004–), bassokitara (1990–1991), laulu (2004–)
Jäsenet > Entiset jäsenet

Iisakki Kohvakka – rummut (1990–1991)
Ville Manninen – bassokitara (1991–1994)
Antti Hassinen – basso (1994–1995)
Masa Väisänen – kitara (1995)
Diskografia > Studioalbumit

Seitsemäs aalto (2007)
Retropunk (2009)
Rajanylitys (2011)
Moodiin (2015)
Diskografia > EP:t

Kiva kun on mukavaa (1993)
Mykkäkoulun päättäjäiset (2005)
7″ (2012)
Diskografia > Kokoelmilla

Pinnalla (1992)
1-2-3-4! (2005)
Yy! (2012,  EP)
Diskografia > Singlet

”Kallonkutistaja” (2012)
Aiheesta muualla

Ramopunk.com (Arkistoitu – Internet Archive)
Himanes-kotisivut
Illusion’s Play

| Illusion’s Play Shape of Despair |
| --- | --- | --- |

Studioalbumin tiedot
 Äänitetty : elokuu 2003 – toukokuu 2004
 Julkaistu: 27. syyskuuta 2004
 Tuottaja(t): Antti Lindell & Kaide Hinkkala
 Tyylilaji: funeral doom
 Kesto: 61.29
 Levy-yhtiö: Spikefarm Records
Shape of Despairin muut julkaisut
| Angels of Distress 2001 | Illusion’s Play 2004 | Shape of Despair 2005 |
Illusion’s Play on suomalaisen doom metal -yhtyeen Shape of Despairin kolmas studioalbumi. Se on julkaistu vuonna 2004 levymerkillä Spikefarm Records.
kappaleet

Sleep Mirrored – 6.09 (Instrumentaali)
Still-Motion – 16.28
Entwined in Misery – 8.03
Curse Life – 9.17
Fragile Emptiness – 8.55
Illusion’s Play – 12.37
Kokoonpano

Pasi Koskinen – laulu
Natalie Koskinen – laulu
Tomi Ullgrén – rytmikitara
Jarno Salomaa – kitara, kosketinsoitin
Sami Uusitalo – basso
Samu Ruotsalainen – rummut
Arvostelut

Imperiumi: 9/10
Soundi:
Aiheesta muualla

Albumi Illusion’s Play Encyclopaedia Metallum -sivustolla (englanniksi)
Illusion's Play discogs.com -sivustolla
Shape of Despair
| --- | --- |
Studioalbumit:   Shades of...  Angels of Distress  Illusion's Play  Monotony Fields  Return to the Void 
Kokoelmat:   Shape of Despair 
EP:t:   Written in My Scars
Igor Vostrjakov

Igor Vostrjakov
Igor Dmitrijevitš Vostrjakov (ven. Игорь Дмитриевич Востряко́в; 1. joulukuuta 1938 Petroskoi – 1. heinäkuuta 2018) oli venäläinen lastenkirjailija.
Vostrjakov kävi kouluja Petroskoissa ja palveli armeijassa Itä-Saksassa. Hän opiskeli Leningradin yliopiston journalismin tiedekunnassa. Hän aloitti työskentelyn kustannusyhtiössä ja Karjalan tasavallan radiossa. Vostrjakovin runoja ja satuja alettiin julkaista Neuvostoliiton keskeisten kustantamojen kokoelmissa. Tarinoita julkaistiin usein myös lapsille suunnatuissa lehdissä ja esitettiin radiossa sekä televisiossa. Vuonna 1991 Vostrjakov hyväksyttiin Neuvostoliiton kirjailijaliiton jäseneksi, ja vuonna 1992 hänestä tuli Karjalan kirjailijaliiton pääsihteeri.
Vostrjakov piti oppi-isinään lastenkirjallisuuden alalla Boris Zahoderia ja Eduard Uspenskia. Hän toimi Karjalan opetusministeriön alaisuudessa lasten kirjallisuusseuran johtajana. Vuonna 1997 hän osallistui kansainväliseen lastenkirjallisuusfestivaalin, joka kokosi yhteen Venäjän, Suomen, Ruotsin ja Norjan lastenkirjailijoita. Vostrjakov matkusteli vuonna 2001 Ruotsin kirjailijaliiton kutsumana Pohjois-Ruotsissa tehden esiintymisiä koululaisille. Vuonna 2002 hän työskenteli Ylikainuun kirjallisuuskeskuksessa ruotsalaisten lastenrunojen venäjännösten parissa. 2010-luvulla Vostrjakov myös käsikirjoitti piirrettyjä. Vuodelta 2015 on hänen ensimmäinen näytelmänsä nukketeatterille. Vostrjakov oli 2010-luvulla lisäksi Naš Filippok -lastenlehden pääkirjoittaja.
Vostrjakov sai Karjalan tasavallan vuoden kirja -palkinnot lastenkirjallisuuden kategoriassa vuosina 2001 (teoksesta Utšebnik po vranju, ili kak trenivorat voobraženie) ja 2016 (teoksesta Ta tšast retši, kotoraja upala s petši). Hänelle myönnettiin Karjalan tasavallan Sampo-palkinto vuonna 2009. Vostrjakov sai Karjalan tasavallan kunniakulttuurityöläisen arvonimen sekä vuonna 2018 Karjalan tasavallan palkinnon kulttuurin, taiteen ja kirjallisuuden alalla.
Iisak Tuohino

Iisak Jaakonpoika (Iikka) Tuohino (15. maaliskuuta 1734 Kempele – 18. huhtikuuta 1810 Kempele) oli suomalainen postitalonpoika, lautamies ja valtiopäiväedustaja.
Tuohinon vanhemmat olivat postitalonpoika, valtiopäiväedustaja Jaakko Antinpoika Tuohino ja Dorotea Iisakintytär Junttila. Hänen puolisonsa vuodesta 1758 oli Kaisa Jaakontytär Pekuri (1735–1799). Tuohino kävi Oulun triviaalikoulua ja oli talollinen Kempeleessä. Postitalonpoikana hän toimi noin vuodesta 1768 ja lautamiehenä noin vuodesta 1770. Tuohino oli edustaja valtiopäivillä 1771–1772.
Tuohinon isä Jaakko Antinpoika oli ollut valtiopäiväedustaja valtiopäivillä 1738–1739, mikä ehkä vaikutti siihen, että myös hänen poikansa pääsi reilun 30 vuoden päästä valtiopäiville Oulun pohjoisen kihlakunnan edustajana. Tätä edellisten valtiopäivien edustajuuden Iisak Tuohino oli hävinnyt arvalla, ehdokkaiden äänten jakautuessa tasan. Tuohinon valtiopäivätyötä helpotti, että hän osasi ruotsia Oulun triviaalikouluan käytyään. Valtiopäiville hän laati muiden talonpoikien kanssa silti mietinnön, jossa vaadittiin parempaa suomen kielen taitoa virkamiehille. Hän edusti valtiopäivillä isänsä tavoin myssyjä ja kuului yleiseen valitusdeputaatioon ja kauppa- ja manufaktuurideputaatioon.
Aiheesta muualla

Iisak Tuohino Biografiasampo.
Hot Space

| Hot Space Queen |
| --- | --- | --- |

Studioalbumin tiedot
 Äänitetty : 1981-1982 Mountain Studios, Sveitsi; Musicland, München  
 Julkaistu: 21. toukokuuta, 1982 (UK); 25. toukokuuta, 1982 (US) 
 Tuottaja(t): Queen (Mercury, May, Taylor, Deacon) ja Mack  
 Tyylilaji: poprock, funk rock, elektroninen musiikki, pop, disko
 Kesto: 43.29
 Levy-yhtiö: EMI/Parlophone (UK) Elektra, Hollywood Records (US)
Queenin muut julkaisut
| Greatest Hits 1981 | Hot Space 1982 | The Works 1984 |
Hot Space on brittiläisen Queen-yhtyeen vuonna 1982 julkaisema kymmenes studioalbumi. Sillä oli rockin lisäksi disko- ja dancemusiikin vaikutteita.
Queen aloitti albumin nauhoitukset Sveitsissä syyskuussa 1981. Albumi valmistui maaliskuussa 1982 ja julkaistiin saman vuoden toukokuussa. Albumin kappaleella "Under Pressure" on mukana David Bowie. Singleinä julkaistiin sen lisäksi "Back Chat", "Body Language", "Calling All Girls" ja "Las Palabras de Amor".
Julkaisut

Albumi julkaistiin alun perin vinyylilevynä ja kasettina Englannissa ja Yhdysvalloissa. Vuonna 1986 albumi julkaistiin ensimmäisen kerran CD-levynä ja uudelleen remix-kappaleen kanssa vuonna 1991. Vuonna 2001 albumi julkaistiin remasteroituna CD-levynä Japanissa ja 2004 Euroopassa.
Plagiaatiokiista Vanilla Icen kanssa

Yhdysvaltalainen räppäri Vanilla Ice (oik. Robert Van Winkle) kopioi kappaleen Under Pressure bassokuvion tunnetuimpaan hittiinsä Ice Ice Baby vuonna 1990. Winkle ei maksanut rojalteja kappaleesta, koska hänen mukaansa hänen kappaleensa bassokuviossa oli yksi erilainen nuotti verrattuna alkuperäiseen. Queen ja Bowie haastoivat Winklen oikeuteen, mutta kiista soviteltiin lopulta oikeussalin ulkopuolella.
Kappaleet

Staying Power – 4.12 (säv. Mercury)
Dancer – 3.50 (säv. May)
Back Chat – 4.35 (säv. Deacon)
Body Language – 4.32 (säv. Mercury)
Action This Day – 3.32 (säv. Taylor)
Put out the Fire – 3.19 (säv. May)
Life Is Real (Song For Lennon) – 3.32 (säv. Mercury)
Calling All Girls – 3.51 (säv. Taylor)
Las Palabras de Amor (The Words Of Love) – 4.31 (säv. May)
Cool Cat – 3.29 (säv. Deacon/Mercury)
Under Pressure – 4.06 (vokalistina David Bowie, säv. Queen/David Bowie)
Vuonna 1991 uudelleenjulkaistussa CD-versiossa on lisäksi myös uudelleensovitettu bonuskappale:
Body Language (1991 Remix) – 4.44 (säv. Mercury, sov. Susan Rogers)
Singlet

Under Pressure (Queen/Bowie) / Soul Brother (Queen) – 1981
Body Language (Mercury) / Life Is Real (Song For Lennon) (Mercury) – 1982
Las Palabras de Amor (May) / Cool Cat (Deacon/Mercury) – 1982
Calling All Girls (Taylor) / Put Out The Fire (May) – 1982
Back Chat (Deacon) / Staying Power (Mercury) – 1982
Kokoonpano

Freddie Mercury – laulu, koskettimet
Brian May – kitara
Roger Taylor – rummut
John Deacon – bassokitara
David Bowie – laulu kappaleessa Under Pressure
Aiheesta muualla > Albumin arvosteluja

Levyarvostelu  Rolling Stone -lehdessä (Arkistoitu – Internet Archive) John Milward, julkaistu 10. heinäkuuta 1982 (englanniksi)
Levyarvostelu allmusic -sivustolla Greg Prato (englanniksi)
Iso-Virmas

| Iso-Virmas |
| --- | --- |
Valtiot:  Suomi
Maakunnat:  Keski-Suomi
Kunnat:  Hankasalmi
Koordinaatit:  62°19′44″N, 26°32′42″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kuuhankaveden valuma-alue (14.37)
Laskujoki:  joki Vuonteenlahteen 
Järvinumero:  14.378.1.004
Mittaustietoja
Pinnankorkeus:  105,6 m  
Pituus:  6,7 km  
Leveys:  2,3 km  
Rantaviiva:  20,3869 km  
Pinta-ala:  4,78834 km²   
Tilavuus:  0,0122177 km³ 
Keskisyvyys:  2,55 m  
Suurin syvyys:  6,37 m  
Saaria:  7 
 fiIso-Virmas 
Iso-Virmas  on Keski-Suomessa Hankasalmella Virmasniemen lähellä sijaitseva järvi.
Maantietoa

Järven pinta-ala on 479 hehtaaria eli 4,8 neliökilometriä, se on 6,7 kilometriä pitkä ja 2,3 kilometriä leveä. Sillä on 7 saarta, joiden yhteispinta-ala on 0,54 hehtaaria.  Järvi on luodattu ja siitä on julkaistu syvyyskartat. Järven tilavuudeksi on saatu 12,2 miljoonaa kuutiometriä eli 0,0122 kuutiokilometriä. Sen keskisyvyys on 2,6 metriä ja suurin syvyys on 6,4 metriä. Sen rantaviivan pituus on 20,4 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Kuuhankaveden valuma-alueella (14.37), jonka Iso-Virmaksen valuma-alueeseen (14.378) se kuuluu. Järven vedenpinnan korkeus on 105,6 metriä mpy.
Investointi

Investointi on suppeimmassa merkityksessään pääoman eli tuotantovälineiden tai maan hankintaa tuotantoa varten. Investoinnin tarkoituksena on yleensä tuotannon aloittaminen tai lisääminen. Muitakin tavoitteita voi olla, kuten tuotannon tehostaminen, työnteon helpottaminen, ympäristökuormituksen vähentäminen tai viranomaisen säännöksen noudattaminen. Investointi on yleensä suuri sijoitus, jonka oletetaan maksavan itsensä pitkällä aikavälillä takaisin.
Finanssi-investointi on sijoittamista eli arvopaperin hankintaa. Sijoitus voi kohdistua myös likvidiin aineelliseen hyödykkeeseen kuten raaka-aineeseen.